
COMPARTIMENT SPITALE
 Nr.SC2013-13445/16.04.2013                           
REFERAT
privind închirierea spaţiilor temporar disponibile  situate în  incinta imobilelor cu destinaţia  de unităţi  sanitare,  proprietatea publică a Municipiului Timişoara aflate în administrarea spitalelor
        Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Spitale,  privind închirierea spaţiilor temporar disponibile  situate incinta în  imobilelor cu destinaţia  de unităţi  sanitare,  proprietatea publică a Municipiului Timişoara   aflate în administrarea spitalelor
      Imobilele în care îşi desfăşoară activitatea  Spitalul Cinic Municipal de Urgenţă Timişoara,

Spitalul Clinic de Urgenţă pentru Copii „Louis Ţurcanu Timişoara  şi Spitalul Clinic de Boli Infecţioase şi Pneumoftiziologie Dr. Victor Babeş Timişoara se află în proprietatea publică a  Municipiului Timişoara şi sunt date în administrarea  spitalelor  prin hotărârii ale Consiliului Local al Municipiului Timişoara, emise în baza art. nr. 1 din Ordonanţa de Guvern nr. 70/2002 privind administrarea unităţilor sanitare publice de interes  judeţean şi local.
       La  art. 201 alin.1şi alin. 3 din Legea 95/2006 privind reforma în domeniul sănătăţii se stipulează:
  “alin.1 Imobilele din domeniul public al statului sau al unor unitati administrativ-teritoriale, aflate in administrarea unor spitale publice, care se reorganizeaza si devin disponibile, precum şi aparatura medicala pot fi, in conditiile legii, inchiriate sau concesionate, dupa caz, unor persoane fizice ori juridice, in scopul organizarii si functionarii unor spitale private sau pentru alte forme de asistenta medicala ori sociala, in conditiile legii.”

“ alin3. Sumele obtinute in conditiile legii din inchirierea bunurilor constituie venituri proprii ale spitalului si se utilizeaza pentru cheltuieli curente si de capital, in conformitate cu bugetul de venituri si cheltuieli aprobat.”
    În prezent spitalele au încheiate contracte de închiriere aflate în derulare  pentru  spaţiile temporar  disponibile situate în  incinta imobilelor,  atât pentru activităţii medicale cât şi pentru    activităţi comerciale ( farmacii, chioşcuri, automate băuturi răcoritoare şi băuturi calde).

    Pentru contractele de închiriere care au expirat, spitalele au solicitat un nou  acord de închiriere, cererii care au fost supuse spre analiză Comisiei de analiză a spatiilor temporar disponibile situate în imobilele instituţiilor şcolare, medicale, sportive si culturale, constituita în baza HCLMT nr. 186/29.03.2013.
      Conform procesului verbal al  şedinţei din data de  10.05.2013,  Comisia de analiză a spatiilor temporar disponibile situate în imobilele instituţiilor  şcolare, medicale, sportive si culturale, a analizat  următoarele cereri de închiriere:

     - cererea cu nr. SC 2013-8609/27.03.2013  a Spitalului Cinic Municipal de Urgenţă, privind închirierea  unor spaţii, în scopul amplasării unor automate de băuturi calde şi chioşcuri alimentare în  locaţiile situate în  str. Mărăşeşti nr.5, Bv. C.D. Loga nr. 42-44, Str. V. Babeş nr. 22, Bv. 16 Decembrie 1989 nr. 22, Bv.  Revoluţiei nr. 6  Bv. Tache Ionescu nr. 5 Str. Radian Belici nr. 1-  comisia şi-a dat  avizul favorabil privind   închirierea în condiţiile legii; 

       Pentru spaţiile disponibile situate în imobile din bv.  Revoluţiei nr. 12, Bv. 16 Decembrie  nr.  24 şi str. Odobescu nr. 1 nu a fost dat  un aviz favorabil întrucât aceste imobile nu se mai află în proprietatea publică a Municipiului  Timişoara, fiind retrocedate.  
        - cererile cu nr. DP2012-4438/2012 şi DP2012-5861/2012 a Spitalul Clinic de Boli Infecţioase şi Pneumoftiziologie Dr. Victor Babeş, privind închirierea unei suprafeţe de aproximativ 2 mp în vederea amplasării a două automate de cafea -  comisia şi-a dat  avizul favorabil privind   închirierea în condiţiile legii;       
        - cererea cu nr. SC2013-5057/20.02.2013 a  solicitat  avizarea favorabilă  pentru încheierea unui nou contract de închiriere cu SC CENTRUL DE RADIOIMAGINISTICĂ DR. BÎRSÂSTEANU SRL pe spaţiul  al cărui locatar  este actualmente SC SANOTIM  SRL - comisia şi-a dat  avizul favorabil privind  încheierea unui nou contract de  închiriere  în condiţiile legii;       

        - prin cererile cu nr.SC2012-2275/21.09.2013 şi SC2013-2275/21.09.2013, Spitalul Clinic de Boli Infecţioase şi Pneumoftiziologie Dr. Victor Babeş în calitate de administrator  a solicitat   să se stabilească cota parte din chiriile încasate pentru spaţiile închiriate, care va rămâne la dispoziţia spitalului, conform prevederilor art.16  alin. 2 din  Legea  nr. 213/1998 privind bunurile proprietate publică - comisia  a propus ca procentul de 50% din chiriile încasate să  rămână la dispoziţia spitalului  iar celalalt procent  de 50%   să se  facă venit la  bugetul  local.    
    Având în vedere cele de mai sus şi conform  prevederilor   art. 14, art. 15 şi art. 16  alin 2 din  Legea 213/1998 privind bunurile proprietate publică,   solicităm Consiliului Local al Municipiului Timişoara să aprobe : 
  1.  Închirierea prin licitaţie publică în condiţiile legii a  spaţiilor temporar disponibile  situate în  incinta imobilelor  cu destinaţia  de unităţi  sanitare, proprietatea publică a Municipiului Timişoara, de către Spitalul Cinic Municipal de Urgenţă Timişoara, Spitalul Clinic de Urgenţă pentru Copii „Louis Ţurcanu” Timişoara  şi Spitalul Clinic de Boli Infecţioase şi Pneumoftiziologie Dr. Victor Babeş Timişoara, în calitate de administratori. 

       Închirierea  cade  în sarcina spitalelor iar chiria stabilită  va fi indexată anual cu rata inflaţiei, comunicată de către Institutul Naţional de Statistică.
   2.   Reţinerea  de către Spitalul Cinic Municipal  de Urgenţă Timişoara,   Spitalul Clinic de Urgenţă pentru Copii „Louis Ţurcanu Timişoara  şi Spitalul Clinic de Boli Infecţioase şi Pneumoftiziologie Dr. Victor Babeş Timişoara a procentului de 50 % cotă-parte din încasările rezultate în urma închirierii spaţiilor din incinta imobilelor cu destinaţia  de unităţi  sanitare,  proprietatea publică a Municipiului Timişoara,  iar celalalt procent de 50% va fi virat  la  bugetul  local.

   3.  Tarifele  minime  de  închiriere a spaţiilor temporar disponibile situate în  incinta imobilelor cu destinaţia de unităţi  sanitare,  proprietatea publică a Municipiului Timişoara   aflate în administrarea spitalelor, prevăzute în Anexa.

